Juba riiklikud eeluuringud on kõnealuse ala, erinevalt kõigist teistest, hinnanud sobivaks üksnes leevendusmeetmete rakendamise korral. Seega üle Eesti väljavalitutest kõige ebasobivamaks!
Paljud vallavolikogud on oma eriplaneeringud lõpetanud. Miks siis meie peaksime üldse alustama ning sellega arendajale asjatuid ootusi looma?
Olulised avalikud huvid, millega kahtlemata põrkutakse
· Oluline mõju inimeste elukeskkonnale, sh
· terviseriskid – ettevaatuspõhimõte: kui on teaduslik ebaselgus, tuleb valida ohutum tee;
· kultuurilised aspektid – pärandkultuuri väärtusega paigad Simisalu mägi, Lambruse mägi ja Ingli kivi on konkreetselt planeeringualal, Tarapere mägi, Varetemägi ja Hunnikumägi vahetus läheduses;
· visuaalne mõju - Änglema küla on tunnistatud ka väärtuslikuks ajastumaastikuks;
· moraalne mõju – valla ainukeste ulatuslikumate loodusmaastike rikkumine nii põliste kui ka hiljuti rajatud maakodude ümber;
· Kinnisvara hinna ja likviidsuse langemine tuulepargi ümbruses
· Rohevõrgustiku kvaliteedi halvenemine ja selle sidususe lõhkumine, kaitsealuste liikide elupaikade ja liikumisteede kahjustamine – ka keskkonnaotsustes kehtib ettevaatuspõhimõte.
Arendaja finantseeritud uuringud ei ole piisavalt erapooletud!
Keskkonnakompensatsiooni ei ole õiglane käsitleda avaliku tuluna, keskkond ei ole kauplemise objekt!
Ettepanek koosolekule
Fikseerida kohaliku kogukonna arvamus koos ülaltoodud põhjendustega, et eriplaneeringu algatamine ei ole kogukonna huvides ning kahjustab neid!

